
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 1T/5/2025 3825010075 06. 02. 2025 Mgr. Vojtech Chmelan ECLI:SK:OSPD:2025:3825010075.2
Uznesenie Okresný súd Prievidza samosudcom Mgr. Vojtechom Chmelanom dňa 06. februára 2025 v trestnej veci obvineného A. B. C. B. D. E. , nar. XX.XX.XXXX v F., Česká republika, trvale bytom F., B. B. G. XXXX/ XX takto rozhodol: Podľa § 174 ods.1 Trestného poriadku trestný rozkaz Okresného súdu Prievidza, 5/2025-57 zo dňa 31. januára 2025 opravuje sa nasledovne:
sp. zn. 1T
„Podľa § 348 ods.1 Trestného zákona, § 38 ods.2 Trestného zákona, § 36 písm. l) Trestného zákona, § 37 písm. m) Trestného zákona k podmienečnému trestu odňatia slobody v trvaní 6 (šesť) mesiacov. Podľa § 49 ods.1 písm. a) Trestného zákona, § 50 ods.1 Trestného zákona sa výkon uloženého trestu podmienečne odkladá na skúšobnú dobu v trvaní 36 (tridsaťšesť) mesiacov. Podľa § 61 ods.2 Trestného zákona, § 38 ods.2 Trestného zákona, § 36 písm. l) Trestného zákona, § 37 písm. m) Trestného zákona ukladá sa mu trest zákazu činnosti riadiť motorové vozidlá všetkého druhu v trvaní 36 (tridsaťšesť) mesiacov.“ odôvodnenie: Bolo zistené, že v trestnej veci Okresného súdu Prievidza, sp. zn. 1T 5/2025 došlo k zrejmej nesprávnosti pri vyhotovení trestného rozkazu vo veci obvineného A. B., keď v trestnom rozkaze bolo nesprávne uvedené, že obvinenému A. B. súd ukladá nepodmienečný trest odňatia slobody, pretože súd obvinenému ukladal podmienečný trest odňatia slobody, čo vyplýva aj z toho, že výkon trestu mu súd podmienečne odložil na skúšobnú dobu v trvaní 36 mesiacov. Podľa § 174 ods.1 Trestného poriadku sudca môže osobitným uznesením kedykoľvek opraviť pisárske chyby a iné zrejmé nesprávnosti, ku ktorým došlo vo vyhotovení trestného rozkazu, príkazu, rozsudku a v jeho rovnopisoch tak, aby vyhotovenie bolo v úplnej zhode s obsahom trestného rozhodnutia. Podľa § 175 Trestného poriadku, ak sa oprava vyhotovenia trestného rozkazu, príkazu, rozsudku, uznesenia alebo oprava rovnopisu trestného rozkazu, príkazu, rozsudku, uznesenia podstatne dotkla obsahu niektorého z výrokov rozsudku, plynie prokurátorovi a osobe priamo dotknutej oprávneným výrokom lehota na odvolanie od doručenia rovnopisu uznesenia o oprave a ak bola proti uzneseniu o oprave podaná sťažnosť, od doručenia rozhodnutia o sťažnosti. O tom treba osobu výrokom priamo dotknutú poučiť. Keďže vo vyhotovení trestného rozkazu vo veci, sp. zn. 1T 5/2025 došlo k zrejmej nesprávnosti, t.j. k pisárskej chybe ktorú je potrebné opraviť a táto nemá vzhľadom k jej charakteru podstatný vplyv na niektorý z výrokov rozhodnutia, bolo rozhodnuté tak, ako je uvedené vo výrokovej časti tohto uznesenia.
Poučenie: Proti tomuto uzneseniu je možné podať sťažnosť do troch dní pracovných dní odo dňa jeho oznámenia cestou tunajšieho súdu. Podaná sťažnosť má odkladný účinok (§ 174 ods.3 Trestného poriadku).

